เวสทิดเลิฟ

"**เวสทิดเลิฟ**" () เป็นเพลงโดยเจเจ นักร้องชาวออสเตรีย ซึ่งเขาประพันธ์ร่วมกับเตออดอรา ชปีรีชและโตมัส ธูร์เนอร์ เพลงนี้วางจำหน่ายเมื่อวันที่ 6 มีนาคม ค.ศ. 2025 และเป็นตัวแทนของในการประกวดเพลงยูโรวิชันปี 2025 โดยได้รับชัยชนะด้วยคะแนนรวม 436 คะแนน เป็นครั้งล่าสุดของออสเตรียที่ชนะการประกวดหลังคอนชิตา เวิสต์ที่ชนะการประกวดปี 2014 ด้วยเพลง "ไรซ์ไลก์อะฟีนิกซ์"

เจเจได้กล่าวถึงเพลงนี้ว่าได้บรรยายถึงประสบการณ์ส่วนตัวของเขากับความรักที่ไม่สมหวังและความรู้สึกขัดแย้งระหว่างความเจ็บปวดและความงาม เพลงนี้ได้รับการตอบรับเชิงบวกจากนักวิจารณ์ส่วนใหญ่ โดยได้รับคำชื่นชมทั้งในด้านดนตรีประกอบและความสามารถในการขับร้องของเจเจ หลังจากชัยชนะในยูโรวิชัน "เวสทิดเลิฟ" ก็ประสบความสำเร็จในหลายประเทศ โดยขึ้นถึงอันดับหนึ่งในชาร์ตประเทศออสเตรียและกรีซ ติดห้าอันดับแรกในลิทัวเนียและสวิตเซอร์แลนด์ และติดสิบอันดับแรกในอีกห้าประเทศ นอกจากนี้ เพลงนี้ยังได้รับการรับรองระดับทองจากไอเอฟพีไอออสเตรียอีกด้วย

## ภูมิหลัง การพัฒนา และแนวเพลง
"เวสทิดเลิฟ" ได้ประพันธ์ขึ้นโดยโยฮันเนิส พีตช์, เตออดอรา ชปีรีช, โตมัส ธูร์เนอร์ โดยธูร์เนอร์ได้ร่วมเป็นโปรดิวเซอร์กับเปเล ลอเรียโน และวอยชีแยค กอสตแชวา ชปีรีชได้เป็นตัวแทนของในการประกวดเพลงยูโรวิชันปี 2023 ร่วมกับซาเลนา ด้วยเพลง "ฮูเดอะเฮลล์อีสเอ็ดการ์" ''ไคลเนอไซทุง'' กล่าวว่าเพลงนี้ถูกประพันธ์ขึ้นภายในหนึ่งวันเมื่อช่วงฤดูร้อนของปี 2024 เพลงนี้วางจำหน่ายเมื่อวันที่ 6 มีนาคม ค.ศ. 2025

ในแถลงการณ์และการสัมภาษณ์ เจเจกล่าวว่าเพลงนี้ได้รับแรงบันดาลใจจากประสบการณ์ส่วนตัวของเขาเกี่ยวกับความรักที่ไม่สมหวังในปี 2024 เขาบรรยายความรู้สึกนั้นว่าดังกับการล่องลอยอยู่บนเรือกระดาษอันบอบบางที่กำลังจะสลายหายไปกลางทะเล เขายังกล่าวเสริมอีกว่าความรู้สึกนั้นงดงามอย่างปฏิเสธไม่ได้ในความทุ่มเทอันไร้เดียงสานี้ เพราะท้ายที่สุดแล้ว การที่สามารถรักได้นั้นงดงามเสมอ ไม่ว่าจะสูญเปล่าไปเพียงใดก็ตาม ต่อมาเขาได้กล่าวเสริมว่า เขาต้องการเน้นย้ำถึงความสำคัญของความรักที่มีต่อมนุษยชาติ โดยกล่าวในงานแถลงข่าวว่าในเพลงนี้ความรักเป็นฝ่ายชนะ โดยย้ำว่าแม้เพลงนี้จะกล่าวถึงความรักที่สูญเปล่า แต่ท้ายที่สุดแล้วความรักก็ยังคงชนะไปได้ ดังนั้นจงเผยแพร่ความรัก ลืมความเกลียดชังไป ความรักคือพลังที่แข็งแกร่งที่สุด

## มิวสิกวีดีโอและการประชาสัมพันธ์
พร้อมกับการเปิดตัวเพลงนั้น ยังมีการเปิดตัวมิวสิควิดีโอที่กำกับโดยเวเซลี มาเร็ค ในวันเดียวกัน วิดีโอนี้ถ่ายทำในสถานที่ต่างๆ มากมายทั่วประเทศออสเตรีย รวมถึงป่าสนใกล้วีเนิร์นอยสตัดท์ โรงเรียนสอนดำน้ำ สตูดิโอในโลเวอร์ออสเตรีย และโรงละครในบาเดิน โดยการถ่ายทำวิดีโอใช้เวลาทั้งหมด 5 วันในเดือนกุมภาพันธ์ 2025 ในบมสัมภาษณ์กับ*[[วีวีบล็อกส์]]* มาเร็คกล่าวว่าวิดีโอดังกล่าวถูกแบ่งออกเป็นห้าฉาก โดยแสดงเรื่องราวเกี่ยวกับการเดินทางสู่ห้วงลึกของความรักที่ไม่สมหวัง ฉากหนึ่งในมิวสิควิดีโอเป็นฉากที่เจเจวางเรือกระดาษลงในแหล่งน้ำ แล้วเรือนั้นก็จมลง

เพื่อโปรโมตเพลงนี้ เจเจได้เข้าร่วมงานปาร์ตีก่อนการประกวดเพลงยูโรวิชันต่าง ๆ ตลอดเดือนมีนาคมและเมษายน ค.ศ. 2025 รวมถึงยูโรวิชันอินคอนเสิร์ตเมื่อวันที่ 5 เมษายน ลอนดอนยูโรวิชันพรีปาร์ตีเมื่อวันที่ 13 เมษายน และพรี-ปาร์ตีอีเอสเมื่อวันที่ 19 เมษายน เมื่อวันที่ 11 เมษายน เจเจได้เผยแพร่ผลงานรวมเพลง "เวสทิดเลิฟ" กับเพลง "ไรซ์ไลก์อะฟีนิกซ์" ของคอนชิตา เวิสต์ ซึ่งการประกวดปี 2014 

## การประกวดเพลงยูโรวิชันปี 2025

### การคัดเลือกภายใน
เอิสเตอร์ไรชิเชอร์รุนท์ฟุงค์ (โอแอร์เอ็ฟ) สถานีโทรทัศน์ที่เข้าร่วม ได้ประกาศการเข้าร่วมการประกวดเพลงยูโรวิชันปี 2025 อย่างเป็นทางการเมื่อวันที่ 7 กันยายน ค.ศ. 2024 โดยจะทำการคัดเลือกตัวแทนประเทศภายในองค์กรเอง ในเดือนตุลาคม ค.ศ. 2024 สื่อออสเตรียรายงานว่ามีได้มีการคัดเลือกเพลงแปดผลงานจากศิลปินเจ็ดรายภายหลังการออดิชันที่สตูดิโอของโอแอร์เอ็ฟ โดยในรายชื่อนี้มีโดโด มูห์เรอร์ ซึ่งเคยเป็นตัวแทนออสเตรียในการประกวดปี 2015 พร้อมกับวงเดอะเมกเมกส์ นอกจากนี้ยังมีโยฮันเนิส พีตช์, เคย์ลา คริสติน, โนอาห์, และฟิลิป พิลเลอร์ เมื่อวันที่ 30 มกราคม ค.ศ. 2025 โอแอร์เอฟได้ประกาศให้ "เวสทิดเลิฟ" โดยพีตช์ เป็นตัวแทนของออสเตรียในการประกวดเพลงยูโรวิชันปี 2025 ผ่านรายการวิทยุ *เออไดร-เวคเคร์* ซึ่งออกอากาศทางเออไดร "เวสทิดเลิฟ" ผ่านการคัดเลือกจากคณะกรรมการระดับท้องถิ่นและระดับนานาชาติจำนวน 30 คน ตัวแทนจากกลุ่มแฟนคลับยูโรวิชันนานาชาติโอเฌอาเออประมาณ 30 คนจาก 5 ประเทศ และทีมงานการประกวดเพลงยูโรวิชันของโอแอร์เอ็ฟ เพลงนี้วางจำหน่ายเมื่อวันที่ 6 มีนาคม ค.ศ. 2025

### ในยูโรวิชัน
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 15 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ออสเตรียได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งแรกของการแสดง

## ฉบับคัฟเวอร์
เมลานี การ์เซีย นักร้องชาวสเปน ได้ทำการแสดงเป็นเจเจในรอบรองชนะเลิศรอบที่ 1 ของ *ตูการาเมซูเอนา* ฤดูกาลที่ 12 โดยชนะรอบรองชนะเลิศนั้น การแสดงนั้นได้รับการชื่นชมจากเจเจด้วย

## รางวัล

## รายชื่อเพลง

## ชาร์ต

## การรับรอง

## ประวัติการเผยแพร่

## อ้างอิง

หมวดหมู่:เพลงจากประเทศออสเตรีย
หมวดหมู่:เพลงในปี พ.ศ. 2568
หมวดหมู่:ประเทศออสเตรียในการประกวดเพลงยูโรวิชัน
หมวดหมู่:เพลงที่ชนะการประกวดเพลงยูโรวิชัน